
Na osnovu člana 121. Zakona o visokom obrazovanju ("Službene novine Kantona Sarajevo" broj 36/22 i 28/25), člana 234. i 226. Statuta Univerziteta u Sarajevu, Odluke Vijeća Univerziteta u Sarajevu – Elektrotehničkog fakulteta broj: 01-3585/26 od 07.09.2026. godine i saglasnosti Senata Univerziteta u Sarajevu broj: 01-16-32/26 od  30.09.2026. godine,  raspisuje se
K O N K U R S
za izbor akademskog osoblja 

I - Za izbor akademskog osoblja - saradnika u zvanje asistent: 

1. Na naučnu oblast Automatika i elektronika….....................1 izvršilac (radni odnos na određeno vrijeme sa punim radnim vremenom).

II - Uslovi konkursa:
            Pored opštih uslova propisanih Zakonom o radu, potrebno je da kandidat ispunjava uvjete utvrđene članom 112. Zakona o visokom obrazovanju ("Službene novine Kantona Sarajevo" broj 36/22 i 28/25):
asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

Uz svojeručno potpisanu prijavu na konkurs za izbor akademskog osoblja u zvanje zainteresovani kandidati prilažu dokaze da ispunjavaju minimalne uslove za izbor:

1. biografiju (CV), u elektronskoj i štampanoj varijanti;
1. ovjerenu kopiju diplome i dodatak diplomi o završenom prvom i drugom ciklusu studija (magisteriju) odnosno integrisanom studiju,
1. uvjerenje o prosjeku ocjena sa studija (za kandidate sa VII stepenom studija po predbolonjskom sistemu studija)
1. drugu dokumentaciju kojom dokazuju da ispunjavaju minimalne uslove za izbor.


Napomena: Kandidati koji su u inostranstvu stekli diplomu, prilažu dokumentaciju kojom potvrđuju da je inostrana visokoškolska kvalifikacije priznata ili da je takav postupak u toku. Kandidati kojima diploma i dodatak diplomi  još nisu izdati, dostavljaju uvjerenje o završenom ciklusu studija i uvjerenje o prepisu ocjena.

III – Način prijave
Kandidati su obavezni u prijavi naznačiti akademsko zvanje za koju se prijavljuju. Na koverti/ambalaži u kojoj se dostavlja prijava sa dokumentacijom, kandidati obavezno upisuju svoje ime i prezime i adresu. Dokumentacija uz Prijavu dostavlja se u originalu ili ovjerenoj fotokopiji. Prijave sa potrebnom dokumentacijom se podnose lično ili putem pošte na adresu: 	
Univerzitet u Sarajevu – Elektrotehnički fakultet, Zmaja od Bosne bb, 71000 Sarajevo sa naznakom ''za Konkurs za izbor akademskog osoblja – sa obaveznom naznakom zvanja i oblasti na koju kandidat konkuriše i naznakom datuma raspisivanja konkursa.
Uslovi za izbor kandidata u naučnonastavna zvanja utvrđeni su članom 112. Zakona o visokom obrazovanju ("Službene novine Kantona Sarajevo" broj 36/22 i 28/25) ) i  članom 226. Statuta Univerziteta u Sarajevu. Konkurs ostaje otvoren 15 (petnaest) dana od dana objavljivanja. Nepotpune i neblagovremene prijave neće se razmatrati. Priložena dokumentacija po Konkursu neće se vraćati kandidatima. Kontakt osoba: Aida Sarajlić Ovčina, tel.: 033250706. 

